
DR 31.3.2011 1 

 

MALAYSIA 

DEWAN RAKYAT 

Khamis, 31 Mac 2011 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Dr. Wan Junaidi bin Tuanku Jaafar)  
mempengerusikan Mesyuarat] 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato' Lilah bin Yasin [Jempol] minta Menteri Pengangkutan menyatakan: 

(a) berapakah jumlah kemalangan jalan raya yang berlaku 
sepanjang tahun 2010 dan berapakah yang melibatkan 
kematian; dan 

(b) apakah program drastik kementerian bagi mengatasi masalah 
ini.   

Timbalan Menteri Pengangkutan I [Datuk Abdul Rahim bin Bakri]: Tuan Yang 
di-Pertua, untuk makluman Ahli Yang Berhormat, jumlah kemalangan jalan raya pada tahun 
2010 adalah sebanyak 14,421 kes yang melibatkan 6,872 kematian.  

Untuk makluman Yang Berhormat, langkah-langkah drastik yang akan dan sedang 
diambil oleh kerajaan untuk mengatasi masalah ini ialah:  

(i) meningkatkan kekerapan advocacy dan program berasaskan 
komuniti khususnya kepada kumpulan sasaran utama iaitu 
penunggang dan pembonceng motosikal yang merupakan 
golongan yang paling berisiko tinggi iaitu penyumbang kepada 
60 peratus kematian akibat kemalangan jalan raya; 

(ii) meningkatkan kekerapan dan keberkesanan kempen media 
keselamatan jalan raya melalui saluran perdana seperti media 
elektronik dan media cetak serta rangkaian sosial seperti 
Facebook dan Youtube; 

(iii) melaksanakan automated enforcement system bagi 
mengurangkan kematian yang ada kaitan dengan memandu 
terlalu laju iaitu merupakan 62.6 peratus daripada punca 
kematian; 

(iv) melaksanakan penguatkuasaan secara penyamaran di dalam 
pengangkutan awam seperti bas ekspres bagi menangkap 
pemandu-pemandu yang melakukan pelbagai kesalahan secara 
red-headed; dan 

(v) meningkatkan penguatkuasaan secara omnipresent melalui 
penambahan-penambahan operasi bersepadu bagi 
meningkatkan perception of being caught di kalangan pengguna 
jalan raya. 

Selain langkah-langkah tersebut, inisiatif-inisiatif lain yang juga penting dan 
bergerak secara selari melalui pendekatan 5E atau education, enforcement, engineering, 
environment dan evaluation yang menjadi kunci Pelan Keselamatan Jalan Raya tahun 
2011/2020 iaitu dalam erti kata yang lain pendekatan secara holistik dan komprehensif. 
Terima kasih. 

 



MALAYSIA DEWAN RAKYAT Khamis, 31 Mac 2011 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Dr. Wan Junaidi bin Tuanku Jaafar) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Lilah bin Yasin [Jempol] minta Menteri Pengangkutan menyatakan: (a) berapakah jumlah kemalangan jalan raya yang berlaku sepanjang tahun 2010 dan berapakah yang melibatkan kematian; dan (b) apakah program drastik kementerian bagi mengatasi masalah ini. Timbalan Menteri Pengangkutan I [Datuk Abdul Rahim bin Bakri]: Tuan Yang di-Pertua, untuk makluman Ahli Yang Berhormat, jumlah kemalangan jalan raya pada tahun 2010 adalah sebanyak 14,421 kes yang melibatkan 6,872 kematian. Untuk makluman Yang Berhormat, langkah-langkah drastik yang akan dan sedang diambil oleh kerajaan untuk mengatasi masalah ini ialah: (i) meningkatkan kekerapan advocacy dan program berasaskan komuniti khususnya kepada kumpulan sasaran utama iaitu penunggang dan pembonceng motosikal yang merupakan golongan yang paling berisiko tinggi iaitu penyumbang kepada 60 peratus kematian akibat kemalangan jalan raya; (ii) meningkatkan kekerapan dan keberkesanan kempen media keselamatan jalan raya melalui saluran perdana seperti media elektronik dan media cetak serta rangkaian sosial seperti Facebook dan Youtube; (iii) melaksanakan automated enforcement system bagi mengurangkan kematian yang ada kaitan dengan memandu terlalu laju iaitu merupakan 62.6 peratus daripada punca kematian; (iv) melaksanakan penguatkuasaan secara penyamaran di dalam pengangkutan awam seperti bas ekspres bagi menangkap pemandu-pemandu yang melakukan pelbagai kesalahan secara red-headed; dan (v) meningkatkan penguatkuasaan secara omnipresent melalui penambahan-penambahan operasi bersepadu bagi meningkatkan perception of being caught di kalangan pengguna jalan raya. Selain langkah-langkah tersebut, inisiatif-inisiatif lain yang juga penting dan bergerak secara selari melalui pendekatan 5E atau education, enforcement, engineering, environment dan evaluation yang menjadi kunci Pelan Keselamatan Jalan Raya tahun 2011/2020 iaitu dalam erti kata yang lain pendekatan secara holistik dan komprehensif. Terima kasih.